CELEX: 62022CN0069
Language: fi
Date: 2022-02-02 00:00:00
Title: Asia C-69/22: Kanne 2.2.2022 – Euroopan komissio v. Romania

25.4.2022   
            
            
               FI
            
            
               Euroopan unionin virallinen lehti
            
            
               C 171/17
            
         
      Kanne 2.2.2022 – Euroopan komissio v. Romania
      (Asia C-69/22)
      (2022/C 171/22)
      Oikeudenkäyntikieli: romania
      
         Asianosaiset
      
      
         Kantaja: Euroopan komissio (asiamiehet: M. Noll-Ehlers ja M. Ioan)
      
         Vastaaja: Romania
      
         Vaatimukset
      
      
                  —
               
               
                  unionin tuomioistuin toteaa, että Romania ei ole noudattanut tiettyjen ilman epäpuhtauksien kansallisten päästöjen vähentämisestä, direktiivin 2003/35/EY muuttamisesta sekä direktiivin 2001/81/EY kumoamisesta 14.12.2016 annetun Euroopan parlamentin ja neuvoston direktiivin (EU) 2016/2284 (1) 6 artiklan 1 kohdan ja 10 artiklan 1 kohdan mukaisia velvoitteitaan, koska se ei ole hyväksynyt kansallista ilmansuojeluohjelmaan eikä ilmoittanut siitä komissiolle
               
            
                  —
               
               
                  Romania on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komissio esittää, että tiettyjen ilman epäpuhtauksien kansallisten päästöjen vähentämisestä annetulla direktiivillä (EU) 2016/2284 on säädetty viiden keskeisen ilman epäpuhtauden päästöjen vähentämisvelvoitteista ajanjakson 2020-2029 osalta, vuodesta 2030 alkaen. Näiden päästövähennysvelvoitteiden täyttämiseksi ja unionin ilmanlaatutavoitteiden saavuttamiseksi jäsenvaltioita vaaditaan kyseisen direktiivin 6 artiklan 1 kohdassa hyväksymään kansallinen ilmansuojeluohjelma.
      Romania oli direktiivin (EU) 2016/2284 10 artiklan 1 kohdan mukaisesti velvollinen ilmoittamaan komissiolle ilmansuojeluohjelmansa viimeistään 1.4.2019 ja Romanian viranomaisten suunnittelemat toimet olisi pitänyt aloittaa ennen tuota päivämäärää.
      Komissio väittää tämän perusteella, että Romania ei ole noudattanut direktiivin (EU) 2016/2284 6 artiklan 1 kohdan ja 10 artiklan 1 kohdan mukaisia velvoitteitaan, koska se ei ole hyväksynyt ilmansuojeluohjelmaan eikä ilmoittanut siitä ennen tätä kannekirjelmää.
      
         (1)  EUVL 2016, L 344, s. 1.